Translate the text from Welsh to English.



 
Cafodd Bil Iechyd a Gofal Cymdeithasol (Ansawdd ac Ymgysylltu) (Cymru) 2020 ei basio gan y Senedd – a arferai gael ei galw yn Gynulliad Cenedlaethol Cymru – ar 17 Mawrth 2020 ac mae wedi derbyn y Cydsyniad Brenhinol erbyn hyn.


Bydd hyn yn cefnogi dull system gyfan, barhaus o wella ansawdd yn y Gwasanaeth Iechyd Gwladol (GIG). Bydd hefyd yn helpu i ymwreiddio ymhellach ddiwylliant o fod yn agored ac yn onest, ac yn helpu i ysgogi trefniadau i ymgysylltu â’r cyhoedd yn barhaus mewn perthynas â’r modd y caiff gwasanaethau iechyd a gofal cymdeithasol eu cynllunio a’u cyflenwi. 


Prif nodau’r Bil yw gwella ansawdd gwasanaethau iechyd a sicrhau bod dinasyddion Cymru yn parhau’n ganolog i wasanaethau iechyd a gofal cymdeithasol sy’n gwella’n barhaus. Cyflawnir y nodau hyn drwy ei bedwar prif amcan:


* **cryfhau’r** **ddyletswydd ansawdd bresennol** ar gyrff y GIG yn sylweddol a’i hymestyn i Weinidogion Cymru (mewn perthynas â’u swyddogaethau gwasanaeth iechyd);
* **gosod dyletswydd gonestrwydd** ar gyrff y GIG yng Nghymru (gan gynnwys darparwyr gofal sylfaenol sy’n darparu gwasanaethau’r GIG), gan ei gwneud yn ofynnol iddynt fod yn agored ac yn onest gyda chleifion a defnyddwyr gwasanaethau cyn gynted ag y byddant yn sylweddoli bod pethau wedi mynd o’u lle, neu y gallai pethau fod wedi mynd o’u lle, gyda’u gofal neu driniaeth;
* cryfhau llais dinasyddion, drwy ddisodli'r Cynghorau Iechyd Cymuned gyda chorff newydd ar gyfer Cymru gyfan, sef **Corff Llais y Dinesydd**, a fydd yn cynrychioli buddiannau pobl ar draws y maes iechyd *a* gofal cymdeithasol;
* galluogi i **is\-gadeiryddion gael eu penodi ar gyfer ymddiriedolaethau’r GIG**, gan eu cysoni â’r byrddau iechyd.


**Gwelliannau Cyfnod 3** 


Cafodd nifer o welliannau i’r Bil eu pasio ar 10 Mawrth 2020, er mwyn helpu i fireinio ein cynigion gwreiddiol a’u gwneud yn fwy grymus. Roedd y rhain yn cynnwys:


* Gofynion bod Corff Llais y Dinesydd, yn ei ddatganiad ar bolisi, yn nodi sut y mae’n bwriadu cynrychioli buddiannau pobl ym mhob rhan o Gymru; bod yn hygyrch i bobl ledled Cymru; a sut y mae ei aelodau staff, ac eraill sy’n gweithredu ar ei ran, yn gallu ymgysylltu’n effeithiol â phobl ledled Cymru.
* Dyletswyddau ar Gorff Llais y Dinesydd i ystyried pwysigrwydd sicrhau, lle bo hynny’n briodol, fod ei aelodau staff, neu unrhyw un arall sy’n gweithredu ar ei ran, yn ymgysylltu wyneb yn wyneb ag unigolion wrth geisio barn y cyhoedd ac wrth ddarparu cymorth a chyngor ar gwynion.
* Cod Ymarfer ar geisiadau ar gyfer cael mynediad i eiddo gan Gorff Llais y Dinesydd at ddibenion ceisio barn unigolion am wasanaethau cymdeithasol ac iechyd.
* Dyletswydd gyffredin ar Gorff Llais y Dinesydd, cyrff y GIG ac awdurdodau lleol i wneud trefniadau i gydweithredu â’i gilydd, er mwyn hyrwyddo ymwybyddiaeth o Gorff Llais y Dinesydd a chefnogi’r Corff i geisio barn unigolion.
* Dyletswyddau ar Weinidogion Cymru i gyhoeddi canllawiau statudol i Fyrddau Iechyd Lleol, Ymddiriedolaethau’r GIG ac Awdurdodau Iechyd Arbennig yng Nghymru ynghylch y ddyletswydd ansawdd a’i gofynion adrodd cysylltiedig.


Mae swyddogion wedi diweddaru’r Memorandwm Esboniadol, yr Asesiad Effaith Rheoleiddiol a’r Nodiadau Esboniadol ar gyfer y Bil, er mwyn adlewyrchu’r newidiadau a wnaed yng Nghyfnod 3\. Cyhoeddir y rhain ar wefan Llywodraeth Cymru yr wythnos nesaf. 


**Y camau nesaf** 


Gan fod y Bil wedi derbyn y Cydsyniad Brenhinol, mae’n awr yn dod yn Ddeddf Iechyd a Gofal Cymdeithasol (Ansawdd ac Ymgysylltu) (Cymru) 2020 y bwriedir iddi gael ei rhoi ar waith ymhen dwy flynedd. Bydd rhagor o wybodaeth am y gwaith sylweddol ac eang ei gwmpas hwn yn cael ei chyhoeddi cyn hir. Caiff hyn ei wneud cyn gynted ag y bydd yn bosibl yng ngoleuni’r pandemig COVID\-19, y canolbwyntir arno ac y rhoddir blaenoriaeth frys i ymdrin ag ef ar hyn o bryd. 


Ar yr adeg hon hoffwn gydnabod a diolch i bawb am eu cyfraniad gwerthfawr i graffu ar y Bil; am ddarparu her adeiladol a chymorth inni ddatblygu ein syniadau a’r dull i’w ddilyn; ac am roi eich arbenigedd i helpu i fireinio ein cynigion cychwynnol. Wrth inni symud tuag at y cam gweithredu, hoffwn eich sicrhau ein bod wedi ymrwymo o hyd i weithio gyda chi ac eraill, gan gynnwys cynrychiolwyr dinasyddion, i roi’r darpariaethau ar waith yn llwyddiannus. 







Translation:


 
The Health and Social Care (Quality and Engagement) (Wales) Bill was passed by the Senedd – formerly, the National Assembly for Wales – on 17 March 2020 and has now received Royal Assent.


This will support an ongoing, system\-wide approach to quality improvement within the NHS; will further embed a culture of openness and honesty; and help drive continual public engagement in the design and delivery of health and social care services.


The Bill’s overriding aims – to improve the quality of health services and ensure the citizens of Wales are kept at the heart of ever\-improving health and social care services – will be realised through its four main objectives:


* to greatly **strengthen the existing duty of quality** on NHS bodies and extend this to Welsh Ministers (in relation to their health service functions);
* to **institute a duty of candour** on NHS bodies in Wales (including primary care providers who provide NHS services), requiring them to be open and honest with patients and service users as soon as they are aware that things have gone wrong , or may have gone wrong, with their care or treatment;
* to strengthen the voice of citizens, by replacing Community Health Councils with a new, **all\-Wales Citizen Voice Body** (‘the CVB’), to represent the views and interests of people across health *and* social care;
* to enable the appointment of **vice chairs for NHS trusts**, bringing them into line with health boards.


**Stage 3 amendments**


A number of amendmentsto the Bill were passed on 10 March 2020, to help sharpen our initial proposals and add further vigour. These included:


* Requirements that, within its statement of policy, the CVB specifies how it intends to represent the interests of people in all parts of Wales; will be accessible to people throughout Wales; and how its staff, and any others acting on its behalf, are able to engage effectively with people throughout Wales.
* Duties on the CVB to have regard to the importance of ensuring, where appropriate, that there is face\-to\-face engagement between its staff, or any others acting on its behalf, and individuals when seeking the views of the public and when providing complaints advice and assistance.
* A Code of Practice on requests for access to premises by the CVB for the purpose of seeking individuals’ views about health and social services.
* A common duty on the CVB, NHS bodies and local authorities to make arrangements to co\-operate with each other, to promote awareness of the CVB and support the Body in seeking the views of individuals.
* Duties on the Welsh Ministers to issue statutory guidance to Local Health Boards, NHS Trusts and Special Health Authorities in Wales regarding the duty of quality and its associated reporting requirements.


Officials have updated the Explanatory Memorandum, Regulatory Impact Assessment and Explanatory Notes for the Bill, to reflect all changes made at Stage 3\. These will be published on the Welsh Government website next week.  


**Next steps** 


Having received Royal Assent, the Bill now becomes The Health and Social Care (Quality and Engagement) (Wales) Act 2020 which I hope may be implemented within two years.  More detail on this considerable and wide\-ranging work will follow, as soon as it is possible to do so in the light of the current focus and urgent priority in dealing with the Covid\-19 pandemic. 


At this time I’d like to acknowledge and thank everyone for their valuable contributions to the scrutiny of the Bill; for providing constructive challenge and support to develop our thinking and approach; and for lending your expertise to help refine and sharpen our initial proposals.  As we move towards the implementation phase, I want to assure you that we remain committed to working with you and others, including citizen representatives, to successfully implement the provisions.